A mai Zágráb két olyan középkori település alapjaira épült, melyek két egymás melletti dombon álltak. Zágráb első írásos emléke 1094-ben keletkezett, mikor a Kaptol-on püspökséget alapítottak, míg a szomszédos Gradec-et 1242-ben önálló királyi városnak nyilvánították. Mindkét települést erős mandulafák és tornyok vették körül, melyeknek maradványai a mai napig fennmaradtak.

A XIV.-XVIII. század közötti török hódítások ideje alatt Zágráb erős határsávnak bizonyult. A XVII-XVIII. századi barokk felújítások során Gradec és Kaptol arculata megváltozott. A régi faházakat lebontották, helyükre pompás palotákat, kolostorokat és templomokat építettek. A város gyarapodásához nagyban hozzájárultak a vásárok, a földbirtokokból származó bevételek, valamint a nagyszámú kézműves műhely. Egyre több tehetős nemesi család, királyi hivatalnok, egyházi elöljáró és gazdag kereskedő költözött a városba Európa más részeiről. Iskolák és kórházak nyitották meg kapuikat, és elfogadottá váltak az európai nagyvárosok kulturális szokásai. A város túlnőtte középkori határait és a síkságon terjedve nőtt tovább. Ekkortájt létesülnek az első parkok és vidéki birtokok. Zágráb ekkor válik Horvátország közigazgatási, gazdasági és kulturális központjává.   
  
Kaptol, Gradec és a környező települések egyesüléséből 1850-ben megalakul Zágráb, és ezután fejlődése még inkább felgyorsul. Az 1880-ban pusztító földrengés után sor került a város elmaradottabb negyedeinek, épületeinek modernizációjára. Nyilvános épületek nyitják meg kapuikat, parkok, szökőkutak épülnek, beindul a tömegközlekedés és a kommunális szolgáltatások.   
  
A XIX. században a lakosság száma megtízszereződik. A városban megerősödik a polgárság, akik szoros kapcsolatban állnak az akkori Európa kulturális központjaival, művészetével és tudományával. A vagyonosodásnak és az ipar fejlődésének köszönhetően a 60-as években a város egyre nagyobbá válik, a Száva folyó mentén kiépül a harmadik évezred kihívásaival is szembenéző modern üzleti negyed.

Múzeumok   
A történelmi kincseket a zágrábi múzeumokban őrzik és állítják ki. A város múltjához köthető tárgyakon kívül a zágrábi múzeumok és gyűjtemények a világ más tájairól érkező irigylésre méltó történelmi és művészeti értékkel rendelkező alkotásokat is kiállítanak. Különleges ritkaság a zágrábi múmia, melyhez a világon fellelhető leghosszabb etruszk szöveg is tartozik, és a Neander-völgyi ősember maradványai (homo Krapinensis).   
  
Parkok   
Zöldellő parkok, szökőkutak, virágok és emlékművek...Zágráb központjában mintegy nyolc - úgynevezett Lanuzzi patkója - park található. Zrinjevac-tól a Botanikus kerten át egészen a Marulićev és a Tito marsall térig minden csupa zöld és virág. Az ezekből áradó nyugalom és egy pad itt csak önre vár, hogy megpihenjen és élvezze ennek a különleges városnak a szépségét.   
  
Medvednica Természeti Park   
Zágráb közvetlen közelében található. Az erdőkkel borított hegy középső része a számos kiépített ösvénynek, turistaháznak, történelmi emléknek és rekreációs lehetőségnek köszönhetően egy hatalmas városi park benyomását kelti. A tanösvények végigjárásával közel ezer növényfajt ismerhet meg, de alkalma lesz több száz madár dalát hallgatni és számos állattal is találkozhat. Az erdei séta helyreállítja az emberben az egyensúlyt, és a Medvednica Természeti Parkban eltöltött minden perc gazdagabbá teszi az életet.   
  
Maksimir   
a város keleti részén található. Amikor 1794-ben megnyitották a nagyközönség számára, ez lett az első nyilvános sétatér Európának ezen a részén. A nevét az alapítójáról, Maksimilijan Vrhovec (1752-1827) zágrábi érsekről kapta, aki Haulik főérsek mellett a legtöbbet tette kialakításának érdekében. A Maksimirt egy kiirtott tölgyerdő területén létesítették a XIX. században. Ligetekkel körülvett fasorok és rengeteg virágágyás és bokor díszíti, de közvetlenül körülötte megmaradt a tölgyerdő.

wikipedia

### Őskortól a horvátok megérkeztéig

A mai Zágráb területén már az őskorban is laktak. Azonban csak a római korban kezdődött el a terület benépesülése. Itt volt folyami kikötő, kereskedelmi központ alakult ki. A [rómaiak](https://hu.wikipedia.org/wiki/R%C3%B3maiak) **Andautonia** nevet adták ennek a településnek, amely a mai [Ščitarjevo](https://hu.wikipedia.org/w/index.php?title=%C5%A0%C4%8Ditarjevo&action=edit&redlink=1) falu alatt van, a [Száva](https://hu.wikipedia.org/wiki/Sz%C3%A1va) jobb partján, 7 km-re Velika Goricától. A [6. században](https://hu.wikipedia.org/wiki/6._sz%C3%A1zad) a [horvátok](https://hu.wikipedia.org/wiki/Horv%C3%A1tok) foglalták el a területet.

### A középkorban

Magyar történészek szerint [[1]](http://lexikon.katolikus.hu/H/Horv%C3%A1torsz%C3%A1g.html) [1091](https://hu.wikipedia.org/wiki/1091)-ben vagy előtte, a horvátok szerint [1093](https://hu.wikipedia.org/wiki/1093)-ban vagy [1094](https://hu.wikipedia.org/wiki/1094)-ben alapította [Szent László](https://hu.wikipedia.org/wiki/I._L%C3%A1szl%C3%B3_magyar_kir%C3%A1ly) király a zágrábi [püspökséget](https://hu.wikipedia.org/wiki/P%C3%BCsp%C3%B6k) és a Káptalandombon (*Kaptol*) felépíttette a Szent István-székesegyházat.

[](https://hu.wikipedia.org/wiki/F%C3%A1jl:Z%C3%A1gr%C3%A1b_%2820%29.jpg)

Zágráb, Szent István-katedrális

[1241](https://hu.wikipedia.org/wiki/1241)-ben [IV. Béla](https://hu.wikipedia.org/wiki/IV._B%C3%A9la_magyar_kir%C3%A1ly) a [tatárok](https://hu.wikipedia.org/wiki/Tat%C3%A1rok) elől Zágrábba menekült, és innen kért levélben segítséget a pápától és Európa legjelentősebb uralkodóitól (sikertelenül…). Itt találkozott utoljára öccsével, [Kálmán](https://hu.wikipedia.org/wiki/K%C3%A1lm%C3%A1n_herceg) szlavón herceggel. A Duna jegén [1242](https://hu.wikipedia.org/wiki/1242)-ben átkelő [tatárok](https://hu.wikipedia.org/wiki/Tat%C3%A1rok) feldúlták a vidéket, a lakosokat megölték. [IV. Béla](https://hu.wikipedia.org/wiki/IV._B%C3%A9la_magyar_kir%C3%A1ly) a [tatárjárás](https://hu.wikipedia.org/wiki/Tat%C3%A1rj%C3%A1r%C3%A1s) után *Gradecnek (Grič, Felsőváros)* szabad királyi városi rangot adott. Itt székelt a [horvát bán](https://hu.wikipedia.org/wiki/Horv%C3%A1t_b%C3%A1n) és a várispán. Ebben az időszakban kb. 1000 lakosa volt a városnak. [1254](https://hu.wikipedia.org/wiki/1254)-ben befejezték a Medvevárat. Három évvel később befejezték Gradec körül a várfalat. [1273](https://hu.wikipedia.org/wiki/1273)-ban tartották az első feudális szábort, amely azonban csak [Szlavóniára](https://hu.wikipedia.org/wiki/Szlav%C3%B3nia) terjedt ki, a tengerparti részekre nem. Az első horvát szábort [1558](https://hu.wikipedia.org/wiki/1558)-ban rendezték meg.

[1290](https://hu.wikipedia.org/wiki/1290)-ben Kaptol (a püspöki központ) [III. András](https://hu.wikipedia.org/wiki/III._Andr%C3%A1s_magyar_kir%C3%A1ly) királyságát ismerte el, míg Gradec (a báni központ) már akkor az [Anjoukat](https://hu.wikipedia.org/wiki/Anjou-h%C3%A1z) támogatta. [1300](https://hu.wikipedia.org/wiki/1300)-ban itt koronázták meg először az [Apuliából](https://hu.wikipedia.org/wiki/Apulia) ideérkezett [Károly Róbertet](https://hu.wikipedia.org/wiki/I._K%C3%A1roly_magyar_kir%C3%A1ly). [1368](https://hu.wikipedia.org/wiki/1368)-ban először írták össze Zágráb lakosságát: 300 házat és 2810 főt írtak össze. A középkorban a Káptalandomb mellett fejlődött ki fokozatosan a *Gradec*, a polgárváros. [1383](https://hu.wikipedia.org/wiki/1383)-ban itt végzik ki a [Horvátiak lázadásának](https://hu.wikipedia.org/w/index.php?title=Horv%C3%A1tiak_l%C3%A1zad%C3%A1sa&action=edit&redlink=1) néhány résztvevőjét. [1385](https://hu.wikipedia.org/wiki/1385)-ben itt fogadja [Kis Károly](https://hu.wikipedia.org/wiki/II._K%C3%A1roly_magyar_kir%C3%A1ly) a horvát főurak hódolatát.

[1466](https://hu.wikipedia.org/wiki/1466)-ban [Mátyás](https://hu.wikipedia.org/wiki/I._M%C3%A1ty%C3%A1s_magyar_kir%C3%A1ly) király megerősítette a [céhek](https://hu.wikipedia.org/wiki/C%C3%A9h) kiváltságait, amelyek a [15. század](https://hu.wikipedia.org/wiki/15._sz%C3%A1zad) végéig érvényben is maradtak. Még ebben az évben a király a [törököktől](https://hu.wikipedia.org/wiki/Oszm%C3%A1n_Birodalom) tartva megerősíttette a Káptalandombot.

A [Mohács](https://hu.wikipedia.org/wiki/Moh%C3%A1csi_csata) utáni kettős királyválasztáskor Kaptol városa [Szapolyai Jánost](https://hu.wikipedia.org/wiki/I._J%C3%A1nos_magyar_kir%C3%A1ly), míg Gradec [Habsburg Ferdinándot](https://hu.wikipedia.org/wiki/I._Ferdin%C3%A1nd_magyar_kir%C3%A1ly) támogatta. Előbbi [1527](https://hu.wikipedia.org/wiki/1527)-ben még egy 53 napos [ostromot](https://hu.wikipedia.org/wiki/Ostrom) is kiállt emiatt. [1558](https://hu.wikipedia.org/wiki/1558)-ban ült össze Horvátország és Szlavónia küldöttsége, vagyis a [szábor](https://hu.wikipedia.org/wiki/Sz%C3%A1bor). A száboron a török elleni védekezés volt a fő téma, emellett kimondták, hogy Gradec a királyság fővárosa. [1573](https://hu.wikipedia.org/wiki/1573)-ban [Gubecz Máté](https://hu.wikipedia.org/wiki/Gubecz_M%C3%A1t%C3%A9-f%C3%A9le_paraszth%C3%A1bor%C3%BA) parasztfelkelést szervezett, amit azonban levertek, és [Gubeczet](https://hu.wikipedia.org/wiki/Gubecz_M%C3%A1t%C3%A9) Zágrábban [Dózsához](https://hu.wikipedia.org/wiki/D%C3%B3zsa_Gy%C3%B6rgy) hasonlóan kínozták meg és végezték ki.

### Az újkorban

[](https://hu.wikipedia.org/wiki/F%C3%A1jl:Zagreb-Valvasor.jpg)

Zágráb 1689-ben

A török időkben közvetlen közelében húzódott az [országhatár](https://hu.wikipedia.org/wiki/Orsz%C3%A1ghat%C3%A1r), ezért a főváros [Varasdra](https://hu.wikipedia.org/wiki/Varasd) került. [1606](https://hu.wikipedia.org/wiki/1606)-ban a város hívására érkeztek ide a [jezsuiták](https://hu.wikipedia.org/wiki/J%C3%A9zus_T%C3%A1rsas%C3%A1ga), akik [kolostort](https://hu.wikipedia.org/wiki/Kolostor) alapítottak itt. Egy évvel később a jezsuiták beindítottak egy egyházi hatosztályos gimnáziumot. [1624](https://hu.wikipedia.org/wiki/1624)-ben tűzvész pusztított a városban, ami 1645-ben, 1674-ben és 1706-ban megismétlődött. Több templom, családi ház megsérült vagy megsemmisült ekkor. [1669](https://hu.wikipedia.org/wiki/1669)-ben [I. Lipót király](https://hu.wikipedia.org/wiki/I._Lip%C3%B3t_magyar_kir%C3%A1ly) megalapította a város egyetemét.

Az [1742](https://hu.wikipedia.org/wiki/1742)-es népszámláláskor 560 házat és 5600 főt számoltak össze. Ebben az időben virágzott a kereskedelem, számos vásárt rendeztek itt. [1750](https://hu.wikipedia.org/wiki/1750)-ben megalapították az első manufaktúrát. A [19. század](https://hu.wikipedia.org/wiki/19._sz%C3%A1zad) közepére teljesen kiszorította a céheket e vállalati forma. [1753](https://hu.wikipedia.org/wiki/1753)-ban itt végezték ki a [parasztfelkelés](https://hu.wikipedia.org/wiki/Parasztfelkel%C3%A9s) vezetőit.

[1767](https://hu.wikipedia.org/wiki/1767)-ben a horvát királyi tanács [Varasdról](https://hu.wikipedia.org/wiki/Varasd) Zágrábba helyezte át a fővárost. Néhány évvel később több palota is épült Gradecben: Vojković, Oršić, Rauch. [1771](https://hu.wikipedia.org/wiki/1771)-ben kiadták az első hetilapot a latin nyelvű Ephemerides Zagrebiensis újságot. 1777-ben [Baltazar Adam Krčelić](https://hu.wikipedia.org/wiki/Baltazar_Adam_Kr%C4%8Deli%C4%87) a királyi akadémiának ajándékozta könyv-, és kéziratgyűjteményét.

[1784](https://hu.wikipedia.org/wiki/1784)-ban ismét népszámlálás volt: 695 ház és 7 ezer lakos. 2 évvel később német nyelvű újságot adtak ki az *Agramer deutsche Zeitung*ot. [1796](https://hu.wikipedia.org/wiki/1796)-[1804](https://hu.wikipedia.org/wiki/1804) építették a városi kórházat, amely [1931](https://hu.wikipedia.org/wiki/1931)-ben megsemmisült.

### A 19. század első felében

[1801](https://hu.wikipedia.org/wiki/1801)-ben új palotát kezdtek el építeni, amit később báni udvarnak neveztek el. 6 évvel későbbi népszámláláson 7 706 főt számláltak. [1825](https://hu.wikipedia.org/wiki/1825)-an a Harmice keleti oldalán létrehozták a postahivatalt. 30 évvel később már komoly rendszerrel működött birodalom szerte. [1827](https://hu.wikipedia.org/wiki/1827)-ben három évfolyamos zeneiskolát alapítottak, ez lett később a Zeneakadémia. Három évvel később a püspöki udvarban létrehozták a Ribnjak parkot. [1834](https://hu.wikipedia.org/wiki/1834)-ben felépítették az első állandó színházat a városban. [Ludevit Gaj](https://hu.wikipedia.org/w/index.php?title=Ludevit_Gaj&action=edit&redlink=1) [1835](https://hu.wikipedia.org/wiki/1835)-ben elindította az első horvát nyelvű újságot kaj nyelvjárásban (*Novine horvatske i Danica horvatsko-slavonsko-dalmatinska*), egy évvel később što nyelvjárásban adták ki.

[1838](https://hu.wikipedia.org/wiki/1838)-ban megalakult az első zágrábi olvasókör.

1840-ben tartották meg az első horvát nyelvű színi előadást a színházban, amely a Juran és Szófia című dráma volt. Egy évvel később megalapították a Horvát-szlavón Gazdasági Társaságot. 1847-ben megnyitották a Nemzeti házat az Opatija utcába, amelyben a Matica ilirska, a Gazdasági Társaság és a Nemzeti Múzeum működött.

[1850](https://hu.wikipedia.org/wiki/1850). szeptember 7-én a császári pátensben Gradecből, Káptalandombból, Nova vesből megalapították Zágráb városát.

### Az egyesítéstől a trianoni békeszerződésig

A [19. század](https://hu.wikipedia.org/wiki/19._sz%C3%A1zad) második felében rohamosan fejlődött. [1852](https://hu.wikipedia.org/wiki/1852)-ben érseki székhely lett. Egy évvel később elkészítették az első Zágráb térképet. 1856-ban elkészült a Rektorépület neoromantikus stílusban. 1868–1882 között az épület dohányüzem volt, majd 1882-től az egyetem épülete. A kórház is elkészült ebben az időben. 1857-ben a város lakossága 16 657 fő volt.

[1861](https://hu.wikipedia.org/wiki/1861)-ben avatták fel a meteorológiai obszervatóriumot. Horvátország első vasútját 1862-ben nyitották meg, amely Zágráb és [Sziszek](https://hu.wikipedia.org/wiki/Sziszek) között közlekedett. Ebben az évben adták át a déli pályaudvart, amely ma a nyugati pályaudvar. [1863](https://hu.wikipedia.org/wiki/1863)-ban a város első gázgyára megkezdte működését. Ugyanebben az évben a [Károlyváros](https://hu.wikipedia.org/wiki/K%C3%A1rolyv%C3%A1ros)-Zágráb vasútvonal is kiépült. [1866](https://hu.wikipedia.org/wiki/1866)-ban megalapították a Jugoszláv Tudományos és Művészeti Akadémiát, ez ma a Horvát Tudományos és Művészeti Akadémia. Ebben az évben avatták fel Jelačić szobrát a róla elnevezett téren.

[](https://hu.wikipedia.org/wiki/F%C3%A1jl:Z%C3%A1gr%C3%A1b_%282%29.jpg)

Piac a Jelasics téren

Felszentelték a Petar Preradović-téren álló szerb ortodox templomot. Egy évvel később elkészült a [zsinagóga](https://hu.wikipedia.org/wiki/Zsinag%C3%B3ga) is, amelyet [1941](https://hu.wikipedia.org/wiki/1941)-ben bontottak el. [1870](https://hu.wikipedia.org/wiki/1870)-ben átadták a Zágráb-[Kapronca](https://hu.wikipedia.org/wiki/Kapronca) vasútvonalat is.

Az 1906-ra neogótikus stílusban átépített zágrábi székesegyház korabeli képeslapon

[1871](https://hu.wikipedia.org/wiki/1871)-ben elkészült az Alsóváros terve, amelyet Milan Lenuzzi készített. [1885](https://hu.wikipedia.org/wiki/1885)-ig elkészült a projekt. Ekkor építették ki a *Zöld patkót* is. 2 évvel később a Károlyváros–[Fiumei](https://hu.wikipedia.org/wiki/Fiume) vasútvonal kiépülésével Zágráb közvetlen összeköttetésben volt a tengerrel. 1874-ben alapították meg a modern, ma is működő egyetemet. A Matica ilirska új neve Matica hrvatska lett. Megalapították a Horvát Solymót, az első sportegyesületet. [1876](https://hu.wikipedia.org/wiki/1876)-ban adták át az új temetőt a Mirogojt, [1883](https://hu.wikipedia.org/wiki/1883)-ban elkészült a két neoreneszánsz árkádot is. Elkezdték építeni a Szent Márk-templomot, amelyet [1882](https://hu.wikipedia.org/wiki/1882)-ben adtak át. 1878-ban Zágráb közparkjai, terei, utcái számozást kaptak.

[](https://hu.wikipedia.org/wiki/F%C3%A1jl:Trg1880.jpg)

A Jellasics tér és a székesegyház az 1880-as földrengés előtt

[1881](https://hu.wikipedia.org/wiki/1881)-ben elkészült a Régészeti Múzeum épülete és megalapították a Vöröskereszt Társaságot. Egy évvel később kiépítették a közigazgatást, a vízvezetéket és az első telefonvonalat. 1884-ben elkészült a neogótikus evangélikus templom. Egy évvel később elkészült a Zágráb–Varasd vasútvonal. 1890-ben Zágrábban 40 298 fő lakott. Ebben az évben nyitották meg a botanikus kertet.

[1891](https://hu.wikipedia.org/wiki/1891)-ben adták át az első lóvasút-vonalat. Megnyitották a nagy zágrábi kiállítást. Egy évvel később átadták az állami pályaudvar (ma a főpályaudvar), és [Nikola Tesla](https://hu.wikipedia.org/wiki/Nikola_Tesla) bevezette a városba az áramot. A szávai fahíd mellé egy új vashidat készítettek. A Horvát Sólyom csapata elkezdte a [labdarúgás](https://hu.wikipedia.org/wiki/Labdar%C3%BAg%C3%A1s) sportját űzni. [1895](https://hu.wikipedia.org/wiki/1895)-ben átadták a ma is álló Horvát Nemzeti Színházat. Ebben az évben papírüzemet is létesítettek a városban. [1896](https://hu.wikipedia.org/wiki/1896)-ban vetítették le az első filmet.

[1901](https://hu.wikipedia.org/wiki/1901)-ben bemutatták az [autómobilt](https://hu.wikipedia.org/wiki/Aut%C3%B3). A Jurisics utcában átadták a posta új épületét. Megalakult a Horvát Irodalmárok Társasága. Átadták a Samobor–Zágráb vasútvonalat. Két évvel később átadták a Popov-tornyot a csillagvizsgálóval. [1907](https://hu.wikipedia.org/wiki/1907)-ben kiépítették az elektromos hálózatot. A Palace Hotel [1909](https://hu.wikipedia.org/wiki/1909)-re épült fel. Egy évvel később elektromossá tették a villamosvonalakat. Ebben az évben átadták a szábor új épületét.

1911-ben megalapították az Union üzemet, amely [1950](https://hu.wikipedia.org/wiki/1950)-től Kraš névvel működik. 1912-ben vetítették le az első dokumentumfilmet a városról. 1917-25 között az egyetem tök kart is indított. 1917-ben az olajüzem is beindította működését. [1918](https://hu.wikipedia.org/wiki/1918)-ban a város a [Szerb-Horvát-Szlovén Királyság](https://hu.wikipedia.org/wiki/Jugoszl%C3%A1via) része lett. 1919-ben alapították a Filharmónia Színházi Zenekart, amely egy évvel később a Zágrábi Filharmonikusok nevet vette fel.

### A trianoni békeszerződéstől a II. világháború végéig

[1921](https://hu.wikipedia.org/wiki/1921)-ben Zágrábban 108 674 lakosa volt, első alkalommal volt több mint 100 ezer lakosa. Egy évvel később nemzetközi kereskedelmi kiállítást tartottak. [1925](https://hu.wikipedia.org/wiki/1925)-ben új hotel lett a városban az Esplanade. Ebben az évben nyitották meg az állatkertet és ekkor készült el a Zágráb–Károlyváros–Split vasútvonal. [1928](https://hu.wikipedia.org/wiki/1928)-ban megalapították az első automata telefonközpontot. [1929](https://hu.wikipedia.org/wiki/1929)-ben egy újabb hotel nyílt, a Milinov, amely ma a Dubrovnik.

A két világháború között kialakultak a vasút és a [Száva](https://hu.wikipedia.org/wiki/Sz%C3%A1va) közötti munkásnegyedek, valamint az új lakóövezet a Medvednica déli lejtőin.

[1931](https://hu.wikipedia.org/wiki/1931)-ben már 185 ezren éltek a városban. Az öreg kórház új részlegekkel bővült [1935](https://hu.wikipedia.org/wiki/1935)-36-ban. 1937-ben a nemzetközi kiállításon a zágrábiak először láthattak televíziót. 1940-ben adták ki először a Vjesnik újságot. 1941-ben elkészült a Rebro klinikai központ. Ez év április 10-én Zágráb az [usztasa](https://hu.wikipedia.org/wiki/Usztasa) [Független Horvát Állam](https://hu.wikipedia.org/wiki/F%C3%BCggetlen_Horv%C3%A1t_%C3%81llam) fővárosa lett, és német megszállás alá került. 1945-ben a városhoz csatolták Kustošija települést.

### A kommunista Jugoszlávia idején

A [második világháború](https://hu.wikipedia.org/wiki/M%C3%A1sodik_vil%C3%A1gh%C3%A1bor%C3%BA) után a város a [Száva](https://hu.wikipedia.org/wiki/Sz%C3%A1va) túloldalára is kiterjeszkedett, ekkor épült ki Újzágráb (*Novi Zagreb*). A város nyugatra és keletre is tovább terjeszkedett, magába olvasztva több falut is. A Szávától délre épült meg a teherpályaudvar és a [Pleso nemzetközi repülőtér](https://hu.wikipedia.org/wiki/Z%C3%A1gr%C3%A1bi_rep%C3%BCl%C5%91t%C3%A9r). A nagy ipari övezet a Žitnjak délkeleti kiterjedésével a város külső kerületei kiterjedtek a [Száva](https://hu.wikipedia.org/wiki/Sz%C3%A1va) és a Prigorje közötti részre is.

[](https://hu.wikipedia.org/wiki/F%C3%A1jl:Tramvaj_Druze_Tito.jpg)

Tito elvtárs-villamos

[1946](https://hu.wikipedia.org/wiki/1946)-ban kezdődött el a Maksimir-stadion építése, amelyet [1962](https://hu.wikipedia.org/wiki/1962)-ben adtak át. Ebben az évben bontották le a Jelačić-szobrot és ekkor alapították meg a Jadran Film stúdióját, amelyben több filmsorozat is készült. 1948-ban Zágrábnak 290 667 lakosa volt.

[1952](https://hu.wikipedia.org/wiki/1952)-ben adták ki a Vjesnik u srijedu c. lapot, ami a mai napig a legnagyobb példányszámban nyomtatott politikai hetilap. A filmváros a Dubravai városrészben épül ebben az időben. 1955-ig adják át az összes objektumokat. [1957](https://hu.wikipedia.org/wiki/1957)-ben adták át az első téli uszodát. Ebben az évben adták át az első zágrábi hidat a háború után. Két évvel később nyílik meg az International hotel és ekkor hozták létre a diákközpontot. Ebben az évben egyesült a Večernji vjesnik és Narodni list lapok Večernji list néven.

[1961](https://hu.wikipedia.org/wiki/1961)-ban Zágrábban 430 802 lakosa volt. Plesóban ekkor adták át a nemzetközi repülőteret, amelyet 1974-ben felújítottak. [1963](https://hu.wikipedia.org/wiki/1963)-ban adták át a városi libegőt. Egy évvel később a városban a történelme során a legnagyobb katasztrófát érte meg. A Száva több városrészt elöntött. Emiatt szabályozták a folyót. [1966](https://hu.wikipedia.org/wiki/1966)-ban rendezték meg az első nemzetközi folklórtalálkozót. 2 évvel később a Horvát Nemzeti Színházat felújították.

[1971](https://hu.wikipedia.org/wiki/1971)-ben átadták Horvátország első autópályáját Zágráb és Károlyváros között. Két évvel később megnyitották a Sportok házát és a Mladosti-hidat. Ekkor avatták fel a Vatroslav Lisinski-koncerttermet. [1975](https://hu.wikipedia.org/wiki/1975)-ben nyitott meg az Inter-Continental Hotel. [1979](https://hu.wikipedia.org/wiki/1979)-ben új villamosvonalat helyeztek le, amely a Száva túlpartját kötötte össze a belvárossal.

[1981](https://hu.wikipedia.org/wiki/1981)-ben a város lakossága 650 ezer fő volt. 1984-ben adták át a Mirogoj temetőben a krematóriumot. 1987-ben Zágráb adott otthont az Univerziádának, ahol 6400 sportoló vett részt. Ebben az évben az egyetem új épületeket kezdett építeni. 1988-ban Dubravában megnyílt a Katonai kórház, ma Új kórháznak hívják. 1990-ben visszaállították a Jelačić-szobrot.

### A függetlenség óta

[](https://hu.wikipedia.org/wiki/F%C3%A1jl:Zagreb_SPOT_1038.jpg)

Műholdfelvétel Zágrábról

[1991](https://hu.wikipedia.org/wiki/1991)-től az önálló [Horvátország](https://hu.wikipedia.org/wiki/Horv%C3%A1torsz%C3%A1g) megalakulásától az ország [fővárosa](https://hu.wikipedia.org/wiki/F%C5%91v%C3%A1ros) lett. A háború alatt a várost több bombarobbantás rázta meg. 1992-ben az Ilicát felújították.

**Jellasics bán lovasszobra**

Zágrábi kirándulás még 2004-ből. Az hiszem kötelező jellegű - Zágráb főtere a Jellasics tér. (Trg Bana Josipa Jelačića) Mondják: érdekessége, hogy korábban a Bán Budapest felé mutatott kardjával. a délszláv háborúkban azonban az új ellenség, Szerbia fővárosa felé forgatták, így ma is Belgrádra emeli kardját. Ez azonban nem igaz. (A Budapest igaz.) Ha megnézzük a szobor pozícionálását, akkor megállapítható, hogy a kard az Adria felé mutat. "A Jellasics nevet Petőfitől kapta, aki sose tudta a szláv nevet rendesen kiejteni." (Wikipédia)

**Zágráb, a horvát főváros**

Közzétéve [2015-03-09](https://horvatblog.wordpress.com/2015/03/09/zagrab-a-horvat-fovaros/)

**Zágráb** (horvátul **Zagreb**) Horvátország fővárosa és egyben legnagyobb városa, mely a **Száva** folyó partján fekszik. Elnevezése a következő helymeghatározásból született: *za grebom potoka Medvesčaka* azaz a Medvesčak patak partja mögött. Egy legenda szerint viszont a következő történet járult hozzá a Zagreb elnevezés kialakulásához. Egy megfáradt, szomjas öreg bán, így szólt egy szegény lányhoz, kérve hogy hozzon neki forrásvizet: “Mando, dušo, *zagrabi*“! azaz „Mando, lelkem, *meríts* egyet!”

A városban közel egymillióan laknak és **17 negyed**re van osztva. A lakók között a horvátokon kívül szerbek, szlovénok, bosnyákok, csehek és magyarok is megtalálhatóak. **Repülőtere** az ország egyik legforgalmasabb légikikötője, és **vasúti csomópont**ként szintén jelentős helyet foglal el.

Zágráb domborzata – a rózsaszín négyzet a város központját jelöli (kép forrása: huz.com.hr)

**Mit érdemes megnézni ha Zágrábban járunk?**

**Zágráb látnivalói**

**Gornji grad, azaz Felsőváros**

Régi elnevezése **Gradec**, nagy mértékben megőrizte egykori kinézetét. Középkori épületek tarkítják a nagy számban előforduló barokk épületeket és palotákat. A városrész főtere a **szt. Márk tér**, ahol a horvát parlament, a **Sabor** épülete is megtalálható valamint a **szt. Márk templom**, mely címereket ábrázoló tetőcserepéről nevezetes. A színes tetőcserepeket a Zsolnay Kerámia készítette.

Szt. Márk templom (kép forrása: wikipeidia)

Sabor (kép forrása: sabor.hr)

A Felsővárosban kapott helyet számos múzeum, mint pl. a Horvát Történeti Múzeum vagy a Horvát Naiv Művészetek Múzeuma. A Felsőváros déli részén található a **Strossmayer sétány**, mely júniusban a leghosszabb zágrábi utcai fesztiválnak ad helyet, ingyenes koncertekkel, filmvetítésekkel.

**Ilica**

A legismertebb és egyben a harmadik leghosszabb zágrábi utca az Ilica, mely a turisták körében is kedvelt **bevásárlóutca**. A város főterét átszelve választja szét az Alsó- és Felsővárost.

Ilica (kép forrása: wikipedia)

**Jelačić bán tér**

A város legismertebb tere, kedvelt **találkozóhely**, mivel számos kávézó, bár található itt. A téren kapott helyet Jelačić bán lovas szobra, melyről elnevezték. Gépkocsival a térre nem lehet behajtani, mivel a **sétálóövezet** része.

Jelačić bán szobra a téren (kép forrása: wikipedia)

**Katedrális**

Horvátország legnagyobb temploma a gótikus stílusban épült **katedrális**, melynek legmagasabb tornyai elérik a 105 méteres magasságot.

Zágrábi Katedrális (kép forrása: wikipedia)

**Dolac**

A zágrábiak megkerülhetetlen **piaca a Dolac** nevet viseli. A város központi részén helyezkedik el, ez a legnagyobb és legismertebb piac a városban.

Dolac, a zágrábiak kedvenc piaca (kép forrása: mojzagreb.info)

**Tkalčićeva ulica**

A Tkalčićeva utca sétálóutca, mely ma művészeti galériáknak, kávézóknak, fesztiváloknak ad otthont. Nem véletlenül a helyiek és turisták egyik kedvenc helye, ha **szórakozásról** van szó. Élénk éjszakai élet zajlik itt, ezért aki egy hétvégét tölt Zágrábban, ne kerülje el.

Tkalčićeva utca (kép forrása: wikipedia)

**Szakítások Múzeuma**

A múzeum ötletét egy horvát **művészházaspár szakítása** adta, mert szakításuk után azzal viccelődtek, hogy múzeumot lehetne nyitni az egymás lakásában felhalmozott tárgyakból. Később barátaik kezdtek hasonló tárgyakat adományozni, így keletkezett az egyre bővülő gyűjtemény ahova ma is várják az újabb tárgyakat.

Kiállított tárgy a Szakítások Múzeumában (kép forrása: brokenships)